02015O0035 — DA — 05.08.2019 — 004.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

DEN EUROPÆISKE CENTRALBANKS RETNINGSLINJE (EU) 2016/65

af 18. november 2015

om anvendelsen af haircuts i forbindelse med gennemførelsen af Eurosystemets pengepolitiske ramme (ECB/2015/35)







▼M1

Artikel 1

Haircuts, der anvendes i forbindelse med belånbare omsættelige aktiver

1. I overensstemmelse med fjerde del, afsnit VI, i retningslinje (EU) 2015/510 (ECB/2014/60) underlægges omsættelige aktiver haircuts som defineret i artikel 2, punkt 97, i retningslinje (EU) 2015/510 (ECB/2014/60), på de niveauer, der er fastsat i tabel 2 og 2a i bilaget til denne retningslinje.

2. Et haircut for et specifikt aktiv afhænger af følgende faktorer:

a) den haircut-kategori, som aktivet henføres til, jf. artikel 2

b) restløbetiden for aktivets vægtede gennemsnitlige levetid, som defineret i artikel 3

c) aktivets kuponstruktur, og

d) det kreditkvalitetstrin, som aktivet henføres til.

▼B

Artikel 2

Fastsættelse af haircutkategorier for omsættelige aktiver

Belånbare omsættelige aktiver henføres til en af de fem haircutkategorier på grundlag af udstedertype og/eller aktivtype, således som det fremgår af tabel 1 i bilaget til denne retningslinje:

a) gældsinstrumenter udstedt af centralregeringer, ECB-gældsbeviser og gældsbeviser udstedt af nationale centralbanker inden euroens indførelse i de respektive medlemsstater, der har euroen som valuta, indgår i kategori I,

▼M3

b) gældsinstrumenter udstedt af: i) lokale og regionale myndigheder, ii) enheder, der er kreditinstitutter eller ikke-kreditinstitutter, som Eurosystemet har klassificeret som »agencies«, og som opfylder de kvantitative kriterier fastsat i bilag XIIa til retningslinje (EU) 2015/510 (ECB/2014/60), iii) multilaterale udviklingsbanker og internationale organisationer, samt særligt dækkede obligationer af jumbotypen indgår i haircutkategori II,

c) Investeringsinstitut-konforme særligt dækkede obligationer, undtagen investeringsinstitut-konforme særligt dækkede obligationer af jumbo-typen, andre særligt dækkede obligationer, og gældsinstrumenter udstedt af i) ikke-finansielle selskaber, ii) selskaber i den offentlige sektor og iii) agencies, som er ikke-kreditinstitutter, som ikke opfylder de kvantitative kriterier fastsat i bilag XIIa til retningslinje (EU) 2015/510 (ECB/2014/60), indgår i haircutkategori III,

d) usikrede gældsinstrumenter udstedt af: i) kreditinstitutter, ii) agencies, som er kreditinstitutter, som ikke opfylder de kvantitative kriterier fastsat i bilag XIIa til retningslinje (EU) 2015/510 (ECB/2014/60), og iii) finansielle selskaber, undtagen kreditinstitutter, indgår i haircutkategori IV,

▼B

e) værdipapirer af asset-backed typen indgår i kategori V uanset klassifikation af udstederen.

▼M1

Artikel 3

Haircuts for omsættelige aktiver

1. Haircuts for omsættelige aktiver, der henføres til kategori I til IV, fastlægges på grundlag af:

a) henførelsen af det specifikke aktiv til kreditkvalitetstrin 1, 2 eller 3

b) aktivets restløbetid som beskrevet i stk. 2

c) aktivets kuponstruktur som beskrevet i stk. 2.

▼M2

2. For omsættelige aktiver, der henføres til haircutkategori I til IV, afhænger det haircut, der skal anvendes, af aktivets restløbetid og kuponstruktur (fast kuponrente, nulkuponrente, variabel kuponrente) i henhold til tabel 2 i bilaget til denne retningslinje. Den relevante løbetid, som lægges til grund for fastsættelsen af haircuttet, er aktivets restløbetid, uanset kuponstrukturtype. Følgende bestemmelser finder anvendelse for så vidt angår kuponstrukturen:

a) variable kuponrenter med en rentetilpasningsperiode på over 1 år behandles som faste kuponrenter,

b) variable kuponrenter, der har et inflationsindeks i euroområdet som referencerente, behandles som faste kuponrenter,

c) variable kuponrenter med et gulv, der ikke svarer til nul og/eller variable kuponrenter med et loft, behandles som faste kuponrenter,

d) haircuttet for aktiver, der har mere end én kuponstruktur, afhænger udelukkende af den kuponstruktur, der gælder for aktivets restløbetid og skal svare til det højeste haircut for et omsætteligt aktiv med samme restløbetid og kreditkvalitetstrin. Alle kuponstrukturer, der gælder for aktivets restløbetid, kan anvendes til dette formål.

▼M2

2a. Restløbetiden for særligt dækkede obligationer, der anvendes til eget brug, defineres som den maksimale lovpligtige løbetid, når der tages højde for alle rettigheder til forlængelse af tilbagebetaling af hovedstolen, som måtte være omfattet i de pågældende vilkår og betingelser. Med henblik på dette afsnit betyder »særligt dækkede obligationer, der anvendes til eget brug« en modparts sikkerhedsstillelse eller anvendelse af særligt dækkede obligationer, der er udstedt eller garanteret af modparten selv eller af enhver anden enhed, med hvilken modparten har snævre forbindelser, som fastsat i overensstemmelse med artikel 138 i retningslinje (EU) 2015/510 (ECB/2014/60).

▼M1

3. For omsættelige aktiver, der henføres til haircutkategori V, uanset deres kuponstruktur, fastsættes haircuttet på grundlag af aktivets vægtede gennemsnitlige levetid som beskrevet i stk. 4 og 5. Haircuttet for omsættelige aktiver i kategori V er fastsat i tabel 2a i bilaget til denne retningslinje.

4. Den vægtede gennemsnitlige levetid for den foranstillede tranche til et værdipapir af asset-backed typen estimeres som den forventede vægtede gennemsnitlige tid, der resterer indtil tilbagebetaling er foretaget for tranchen. For ikke-afhændede mobiliserede værdipapirer af asset-backed typen foretages beregningen af den vægtede gennemsnitlige levetid på grundlag af den antagelse, at udsteders call-optioner ikke vil blive udøvet.

5. I stk. 4 betyder »ikke-afhændede mobiliserede værdipapirer af asset-backed typen« værdipapirer af asset-backed typen, som anvendes i et omfang, der overstiger 75 % af det udestående nominelle beløb, af en modpart, som har udstedt værdipapiret af asset-backed typen eller af enheder med snævre forbindelser til udstederen. Snævre forbindelser af denne art fastsættes i overensstemmelse med artikel 138 i retningslinje (EU) 2015/510 (ECB/2014/60).

▼B

Artikel 4

Yderligere haircuts for specifikke typer af omsættelige aktiver

I tillæg til de haircuts, der er fastsat i denne retningslinjes artikel 3, gælder følgende yderligere haircuts for specifikke typer af omsættelige aktiver:

a) værdipapirer af asset-backed typen, særligt dækkede obligationer og usikrede gældsinstrumenter udstedt af kreditinstitutter, som vurderes teoretisk i overensstemmelse med reglerne i artikel 134 i retningslinje (EU) 2015/510 (ECB/2014/60), underlægges et yderligere haircut i form af en værdinedskrivning på 5 %,

b) særligt dækkede obligationer, der anvendes til eget brug, underlægges et yderligere haircut på i) 8 % for værdien af gældsinstrumenter, der henføres til kreditkvalitetstrin 1 og 2 og ii) 12 % for værdien af gældsinstrumenter, der henføres til kreditkvalitetstrin 3,

▼M2

c) med henblik på litra b) har »særligt dækkede obligationer, der anvendes til eget brug« samme betydning som i artikel 3, stk. 2a,

▼B

d) hvis det yderligere haircut, som henvist til i litra b), ikke kan anvendes som følge af sikkerhedsstyringssystemet hos en national centralbank, en trepartsagent eller TARGET2-Securities til automatisk sikkerhedsstillelse, skal det yderligere haircut i disse systemer eller på disse platforme anvendes på hele udstedelsesværdien af den særligt dækkede obligation, der anvendes til eget brug.

Artikel 5

Haircuts for belånbare ikke-omsættelige aktiver

▼M3

1. Individuelle gældsfordringer underlægges særlige haircuts, som fastsættes i forhold til restløbetid, kreditkvalitetstrin og den rentestruktur, der er fastsat i tabel 3 i bilaget til denne retningslinje.

2. Følgende bestemmelser finder anvendelse med hensyn til rentestrukturen for gældsfordringer:

a) gældsfordringer med »nulkuponrente« behandles som fastforrentede gældsfordringer,

b) gældsfordringer med variabel rente med en rentetilpasningsperiode på over et år behandles som fastforrentede gældsfordringer,

c) gældsfordringer med variabel rente med et loft behandles som fastforrentede gældsfordringer,

d) gældsfordringer med variabel rente med en rentetilpasningsperiode på et år eller derunder og med en nedre grænse, men uden et loft, behandles som gældsfordringer med variabel rente,

e) det haircut, der anvendes i forbindelse med en gældsfordring med mere end én type rentebetaling, afhænger alene af rentebetalingerne i gældsfordringens restløbetid. Hvis der er mere end én type rentebetaling i gældsfordringens restløbetid, behandles de resterende rentebetalinger som faste rentebetalinger, hvor den relevante løbetid for haircuttet er gældsfordringens restløbetid.

▼M3 —————

▼M2

5. Ikkeomsættelige detailgældsinstrumenter med pant i fast ejendom underlægges et haircut på 31,5 %.

▼B

6. Tidsindskud er ikke underlagt haircuts.

▼M1

7. Hver underliggende gældsfordring, der indgår i sikkerhedspuljen for et ikke-omsætteligt gældsinstrument med sikkerhed i belånbare gældsfordringer, underlægges et haircut, der anvendes på individuelt niveau i henhold til reglerne i ►M3 stk. 1-2 ◄ . Den aggregerede værdi af de underliggende gældsfordringer, der indgår i sikkerhedspuljen efter anvendelse af de pågældende haircut, skal til enhver tid være lig med eller større end værdien af den udestående hovedstol for det ikke-omsættelige gældsinstrument med sikkerhed i belånbare gældsfordringer. Hvis den aggregerede værdi er mindre end den grænse, der er nævnt i den foregående sætning, betragtes de ikke-omsættelige gældsinstrumenter med sikkerhed i belånbare gældsfordringer som ikke-belånbare.

▼B

Artikel 6

Virkning og gennemførelse

1. Denne retningslinje får virkning på den dato, hvor den meddeles de nationale centralbanker i de medlemsstater, der har euroen som valuta.

2. De nationale centralbanker i de medlemsstater, der har euroen som valuta, træffer de nødvendige foranstaltninger for at opfylde denne retningslinje og anvender dem fra den 25. januar 2016. De skal senest den 5. januar 2016 fremsende meddelelse til ECB om, hvilke tekster og midler der vedrører disse foranstaltninger.

Artikel 7

Adressater

Denne retningslinje er rettet til de nationale centralbanker i de medlemsstater, der har euroen som valuta.

▼M1









BILAG

▼M3







Tabel 1 Haircutkategorier for belånbare omsættelige aktiver baseret på udstedertype og/eller aktivtype Kategori I Kategori II Kategori III Kategori IV Kategori V Gældsinstrumenter udstedt af centralregeringer ECB-gældsbeviser Gældsbeviser udstedt af nationale centralbanker før indførelsen af euro i deres respektive medlemsstat Gældsinstrumenter udstedt af lokale og regionale myndigheder Gældsinstrumenter udstedt af enheder (kreditinstitutter eller ikke-kreditinstitutter), som Eurosystemet har klassificeret som agencies, og som opfylder de kvantitative kriterier fastsat i bilag XIIa til retningslinje (EU) 2015/510 (ECB/2014/60) Gældsinstrumenter udstedt af multilaterale udviklingsbanker og internationale organisationer Investeringsinstitut-konforme særligt dækkede obligationer af jumbo-typen Investeringsinstitut-konforme særligt dækkede obligationer, undtagen investeringsinstitut-konforme særligt dækkede obligationer af jumbo-typen Andre særligt dækkede obligationer Gældsinstrumenter udstedt af ikke-finansielle selskaber, selskaber i den offentlige sektor og agencies, som er ikke-kreditinstitutter, som ikke opfylder de kvantitative kriterier fastsat i bilag XIIa til retningslinje (EU) 2015/510 (ECB/2014/60) Usikrede gældsinstrumenter udstedt af kreditinstitutter og agencies, som er kreditinstitutter, som ikke opfylder de kvantitative kriterier fastsat i bilag XIIa til retningslinje (EU) 2015/510 (ECB/2014/60) Usikrede gældsinstrumenter udstedt af finansielle selskaber undtagen kreditinstitutter Værdipapirer af asset-backed typen

Tabel 2

Haircutniveauer for belånbare omsættelige aktiver i haircutkategorierne I til IV







Haircutkategorier Kreditkvalitet Restløbetid (år) (*) Kategori I Kategori II Kategori III Kategori IV Fast kuponrente Nulkuponrente Variabel kuponrente Fast kuponrente Nulkuponrente Variabel kuponrente Fast kuponrente Nulkuponrente Variabel kuponrente Fast kuponrente Nulkuponrente Variabel kuponrente Trin 1 og 2 [0-1) 0,5 0,5 0,5 1,0 1,0 1,0 1,0 1,0 1,0 7,5 7,5 7,5 [1-3) 1,0 2,0 0,5 1,5 2,5 1,0 2,0 3,0 1,0 10,0 10,5 7,5 [3-5) 1,5 2,5 0,5 2,5 3,5 1,0 3,0 4,5 1,0 13,0 13,5 7,5 [5-7) 2,0 3,0 1,0 3,5 4,5 1,5 4,5 6,0 2,0 14,5 15,5 10,0 [7-10) 3,0 4,0 1,5 4,5 6,5 2,5 6,0 8,0 3,0 16,5 18,0 13,0 [10,∞) 5,0 7,0 2,0 8,0 10,5 3,5 9,0 13,0 4,5 20,0 25,5 14,5







Haircutkategorier Kreditkvalitet Restløbetid (år) (1) Kategori I Kategori II Kategori III Kategori IV Fast kuponrente Nulkuponrente Variabel kuponrente Fast kuponrente Nulkuponrente Variabel kuponrente Fast kuponrente Nulkuponrente Variabel kuponrente Fast kuponrente Nulkuponrente Variabel kuponrente Trin 3 [0-1) 6,0 6,0 6,0 7,0 7,0 7,0 8,0 8,0 8,0 13,0 13,0 13,0 [1-3) 7,0 8,0 6,0 9,5 13,5 7,0 12,0 15,0 8,0 22,5 25,0 13,0 [3-5) 9,0 10,0 6,0 13,5 18,5 7,0 16,5 22,0 8,0 28,0 32,5 13,0 [5-7) 10,0 11,5 7,0 14,0 20,0 9,5 18,5 26,0 12,0 30,5 35,0 22,5 [7-10) 11,5 13,0 9,0 16,0 24,5 13,5 19,0 28,0 16,5 31,0 37,0 28,0 [10,∞) 13,0 16,0 10,0 19,0 29,5 14,0 19,5 30,0 18,5 31,5 38,0 30,5 (*1) Dvs. [0-1) en restløbetid på under et år, [1-3) en restløbetid på et år eller over et år, men under tre år osv.

▼M1







Tabel 2a Haircutniveauer for belånbare omsættelige aktiver i haircutkategori V Kategori V Kreditkvalitet Vægtet gennemsnitlig levetid (WAL) (1) Haircut Trin 1 og 2 (AAA til A-) [0-1) 4,0 [1-3) 4,5 [3-5) 5,0 [5-7) 9,0 [7-10) 13,0 [10,∞) 20,0 (*1) Dvs. [0-1) en vægtet gennemsnitlig levetid på under et år, [1- 3) en vægtet gennemsnitlig levetid på et år eller over et år, men under tre år osv.

▼M3